Τα digital educational escape rooms ως εργαλείο μάθησης για τη βελτίωση των κοινωνικών αλληλεπιδράσεων των παιδιών με Διαταραχή Αυτιστικού Φάσματος: Αντιλήψεις Εκπαιδευτικών
Creators: name: Χαριζάνη, Δέσποινα Αθανασίου
Publisher: name: Aristotle University of Thessaloniki
Year: 2023
Subjects: Διαταραχή του Αυτιστικού Φάσματος
Ψηφιακά Εκπαιδευτικά Δωμάτια Απόδρασης
Κοινωνική Αλληλεπίδραση
Autism Spectrum Disorder
Digital Educational Escape Rooms
Social Interaction

description: Τα παιδιά που ανήκουν στο Φάσμα Διαταραχής Αυτισμού (ΔΑΦ) παρουσιάζουν ελλείμματα στις σχέσεις με τους συνομηλίκους, πιο συγκεκριμένα, στην επικοινωνία και στην κοινωνική αλληλεπίδραση. Από την άλλη μεριά, σημαντικά στοιχεία των digital educational escape rooms (DEERs) αποτελούν η ομαδική εργασία, η επίτευξη ενεργούς συμμετοχής των μαθητών, η συνεργασία και η επικοινωνία μεταξύ τους. Λαμβάνοντας υπόψη τους δύο παραπάνω άξονες, αναδείχθηκε ο σκοπός αυτής της έρευνας. Σκοπός της παρούσας μελέτης είναι να εντοπίσει τις αντιλήψεις των εκπαιδευτικών γενικής παιδείας και ειδικής αγωγής όσον αφορά τη βελτίωση της κοινωνικής αλληλεπίδρασης των παιδιών με ΔΑΦ και των συνομηλίκων τους μέσω της χρήσης των DEERs. Τα ερευνητικά ερωτήματα της παρούσας εργασίας αποτελούν οι αντιλήψεις των εκπαιδευτικών για τη βελτίωση των κοινωνικών δεξιοτήτων, της συνεργασίας, της αίσθησης που μεταφέρει το συγκεκριμένο εργαλείο στα παιδιά με ΔΑΦ, καθώς και ως προς την αξιοποίηση τους στο σχολικό περιβάλλον. Τα δεδομένα της έρευνας συλλέχθηκαν μέσω ενός ερωτηματολογίου, αφού υλοποιήθηκε η προβολή ενός βίντεο. Πραγματοποιήθηκε έλεγχος Cronbach’s alpha στο ερωτηματολόγιο και κρίθηκε αξιόπιστο. Συσχετίστηκαν οι ενότητες του μεταξύ τους και παρατηρήθηκε ότι οι εκπαιδευτικοί πίστευαν ότι όσο ενισχύονται οι κοινωνικές δεξιότητες, ενισχύεται και η συνεργασία, καθώς και η καλύτερη αίσθηση που αφήνει το μάθημα στα παιδιά. Επίσης, σύμφωνα με τις αντιλήψεις των εκπαιδευτικών, το συγκεκριμένο εργαλείο μάθησης θεωρήθηκε ότι είναι πιο αποτελεσματικό για την τηλεκπαίδευση, ότι μέσω αυτής είναι πιθανό να αποκτηθεί η νέα γνώση βιωματικά και συνεργατικά και ότι ο ρόλος του εκπαιδευτικού είναι προτιμότερο να είναι υποστηρικτικός. Οι εκπαιδευτικοί ήταν διατεθειμένοι να χρησιμοποιήσουν το παρόν εργαλείο στην τάξη τους και δεν είχαν γνώση σχετικά με τις οδηγίες του Υπουργείου για τέτοιες τεχνολογίες. Λόγοι για τους οποίους μπορεί να μην εφαρμόζονται τα DEERs στην τάξη είναι η έλλειψη πόρων και εξοπλισμού. Οι συμμετέχοντες γενικά είχαν θετική στάση απέναντι στα DEERs ως προς την πιθανή βελτίωση που θα είχε το παρόν εργαλείο στην τάξη στις διαστάσεις που εξετάστηκαν, οι οποίες είναι οι κοινωνικές δεξιότητες, η συνεργασία, η αίσθηση που αφήνει αυτή η καινοτομία στα παιδιά με ΔΑΦ, καθώς και η αξιοποίηση τους στο σχολικό περιβάλλον. Επομένως, υπάρχει ανάγκη για ενσωμάτωση συνεργατικών εργαλείων στην εκπαίδευση των μαθητών με ΔΑΦ. Η παρούσα έρευνα αποτελεί ένα εγχείρημα για να καλύψει το ερευνητικό κενό που υπάρχει στη βιβλιογραφία για τις αντιλήψεις των εκπαιδευτικών για τέτοια καινοτόμα εργαλεία. Τέλος, προτείνει μια νέα μέθοδο, ώστε να διευκολυνθεί η επικοινωνία των παιδιών αυτών με τους συμμαθητές τους, μέσα από περισσότερο ελκυστικές δραστηριότητες.
description: Children with Autism Spectrum Disorder (ASD) show deficits in peer relationships, namely, in communication and social interaction. On the other hand, important elements of digital educational escape rooms (DEERs) are teamwork, active participation of students, cooperation and communication. Taking into account the two axes, the aim of this research is emerged. The purpose of this study is to identify the perceptions of teachers of general and special education regarding the improvement of the social interaction of children with Autism Spectrum Disorder and their peers via the use of DEERs. The research questions of this paper are the teachers' attitudes about the improvement of social skills, cooperation, the feeling that the specific tool conveys to children with ASD, as well as their use in the school environment. The research data was collected through a questionnaire, after a video was shown. A Cronbach's alpha test was performed on the questionnaire and each of its sections separately. This tool has been found to be reliable. The modules were correlated with each other, and it was observed that the teachers believed that as social skills were enhanced, the skill of cooperation was also enhanced, as well as the sense of the lesson. Demographic characteristics of special education knowledge level and if teachers know DEERs, played an important role in participants' responses. Also, according to teachers' perceptions, this learning tool was considered more effective for distance learning. Furthermore, it was observed that through this it is possible to acquire new knowledge experientially and collaboratively, as well as that the role of the teacher is preferably supportive. The teachers were willing to use the present tool in their classroom and were not conversant with the Ministry's guidelines for such technologies. Reasons why DEERs may not be implemented in the classroom are lack of resources and equipment. The participants generally had a positive attitude towards DEERs regarding the possible improvement that the present tool would have in the classroom in social skills, cooperation, the feeling that this innovation conveys to children with ASD, as well utilization of DEERs in the school environment. Therefore, there is a need to integrate collaborative tools into the education of students with ASD. The present research is an attempt to fill the research gap that exists in the literature regarding teachers' perceptions. Finally, it proposes aninnovative method to be used, to facilitate the communication of these children with their classmates, with the aim of strengthening their social skills and contacts with peers via more attractive and fun activities.